Digestive

Digestive er en type gyllenbrun, rund, halvsøt kjeks med opphav i Storbritannia. Ordet digestive er engelsk og betyr «fordøyende» og kommer fra forestillingen om at kjeksen hadde positiv effekt på fordøyelsen fordi den opprinnelig inneholdt natron.

Den klassiske digestive-kjeksens hovedingredienser er i dag hvetemel, sukker, vegetabilsk olje og glukosesirup. Flere produsenter har utviklet andre varianter av kjeksen, blant annet varianter med fullkorn, olivenolje og med redusert sukkerinnhold.

Kjeks av typen digestive er kjent fra annonser for Huntley & Palmers tilbake til 1876.

Se også 
 Rich tea

Eksterne lenker 
 
 McVities
 Göteborgskex: Digistive
 LU Digistive

Britisk mat
Kjeks
Engelske ord og uttrykk